SAADI i wungal-is Askuti; ama d ayen i yerzan tuddsa n wullis, ama d ayen i yerzan tiẓri tasiwlant. Ay-agi yessebgan-d aswir aɛlayan n tmussni n umyaru-a, ɣas ulama ma nuɣal ɣer tallit i deg i d-yettwazṛag wungal-is 1983, d tallit i deg ur d-yelli ara kra n usewjed i tewsit-a tungalant s teqbaylit, maca anagal SAADI iban-aɣ-d ɣer daxel n tira-as ur yeqqim ara d mmi-s n tegnit, iban-d unadi-ines, banent-d tmussniwin-is ur asen-t igi ara tilas, ay-agi iban-aɣ-d ladɣa seg-mi i nwala agemmuḍ uɣur nessaweḍ, ɣef waya nezmer ad d-nini, tira n S. SAADI i wungal Askuti tettuneḥsab d anerni i d-yewwi ama i tewsit-a tungalant iman-is, ama i tsekla taqbaylit tirawit sumata.